Saatja kuupäev	17.06.2024	
Kellelt	Kaitseministeerium	
		
Pealkiri	Saare Wind Energy OÜ meretuulepargi ühenduskaabli trassi hoonestusloa taotlusele ning keskkonnamõju eelhinnangule arvamuse küsimine	

Kaitsevägi, RKIK

Tarbijakaitse ja Tehnilise Järelevalve Amet (edaspidi TTJA) on esitanud Kaitseministeeriumile arvamuse avaldamiseks Saare Wind Energy OÜ meretuulepargi ühenduskaabli trassi hoonestusloa taotlusele ning keskkonnamõju eelhinnangu.

Hoonestusloa taotluse kohaselt kavandab SWE rajada kokku neli paralleelset ühenduskaablit meretuulepargi ühendamiseks Eesti põhivõrguga Saaremaale planeeritavas liitumispunktis. Elektrikaablitena kasutatakse 220 kV vahelduvvoolukaableid, ühe ühenduskaabli maksimaalseks ülekandevõimsuseks on arvestatud 350 MW. Ühenduse rajamine põhivõrguga liitumiseks on vältimatu meretuulepargi käitamiseks ja toodetava elektri suunamiseks elektrivõrku. Ühenduskaablite pikkus meretuulepargi põhiala äärest Saaremaa rannikuni on ca 17 km. Hoonestusloaga koormatava ala pindala on taotluses esitatud koordinaatide kohaselt 11,87 km2 .

Palume Kaitseväel tutvuda hoonestusloa taotlusega ja esitada arvamus hoonestuloa menetluse algatamise kohta hiljemalt 02.07.2024. RKIK-l palume vajadusel koostada Kaitseministeeriumi vastuskirja kavand.

Paul Kunimägi
Riigikaitseliste ehitiste töövõime juht
Tel: 717 0225; Email: info@kaitseministeerium.ee